Festningen Loch Leven Castle ligger på en øy i kort avstand fra bredden og var kjent som fengsel fra 1300-tallet. Skottenes dronning, Maria Stuart ble holdt fanget her i omtrent et år fra 1567. Kort tid etter at hun ble fengslet ble hun tvunget til å abdisere til fordel for sin sønn, den umyndige Jakob VI av Skottland. I våre dager mangler festningen takbekledning, men er ellers intakt og et populært utfartssted. Festningen kan bli nådd med småbåter som blir betjent fra Kinross av foreningen Historic Scotland i sommermånedene.